Diari Oficial de la Generalitat Valenciana


Sumari del DOGV 3233, del 30-04-1998 (1998/3117)

RESOLUCIÓ de 16 d'abril de 1998, del director general de l'Esport de la Conselleria de Benestar Social, per la qual es convoca la Campanya d'Activitats Nàutiques de la Generalitat Valenciana, A la Mar 98.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3117


Data del document
:   16-04-1998

Organisme emissor
:   Conselleria de Benestar Social

Tipus de document
:   Resolució

RESOLUCIÓ de 16 d'abril de 1998, del director general de l'Esport de la Conselleria de Benestar Social, per la qual es convoca la Campanya d'Activitats Nàutiques de la Generalitat Valenciana, A la Mar 98. [1998/X3117]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, per la qual cosa correspon a aquesta, a través de la Conselleria de Benestar Social, l'ordenació, programació i planificació de l'activitat esportiva en la nostra Comunitat Valenciana, mitjançant el foment i la promoció de la pràctica esportiva. I per donar compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres, punt i) de la qual, estableix com a una línia general d'actuació, l'especial atenció als esports relacionats amb la mar, es considera necessària, la promoció, ajuda i foment de les activitats fisicoesportives, entres les quals ocupen un lloc important les activitats nàutiques, tant per les seues característiques tècniques, com per la privilegiada situació geogràfica que per a la seua pràctica posseeix la Comunitat Valenciana, resolc:
  
Primer
  
Convocar la campanya d'activitats nàutiques de la Generalitat Valenciana A la Mar 98, dirigida a l'ensenyament dels esports nàutics i el coneixement, conservació i respecte del medi ambient.
  
Segon
  
L'activitat es realitzarà en les Escoles de la Mar de Borriana i Benicàssim de la Generalitat Valenciana, i també en l'Escola Mediterrània de Vela d'Alacant, i en aquelles altres escoles que durant aquest any es puguen incorporar a aquesta campanya, que s'estructura en les modalitats següents:
  
Escoles de la Mar:
  
- Un dia en la Mar
  
- Cap de Setmana
  
- Escolar
  
- Estiu
  
Navegació de creuer:
  
- Estiu
  
Tercer
  
Aprovar les bases per les quals es regirà aquesta convocatòria i que figuren com a annex I en aquesta resolució.
  
Quart
  
La Direcció General de l'Esport es reserva el dret de modificar el programa d'activitats que l'adaptarà a la demanda dels interessats, a incorporar noves escoles o activitats, i també a suspendre alguna de les activitats oferides, si circumstàncies de qualsevol tipus impediren el normal desenvolupament d'aquestes.
  
Cinquè
  
Aprovar les normes de règims intern que regiran en les escoles en les quals es desenvolupa aquesta campanya i que figuren com a annex III a aquesta resolució.
  
Sisè
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Setè
  
Contra aquesta resolució, que esgota la via administrativa, es podrà interposar recurs contenciós administratiu en el termini de dos mesos, comptadors des de l'endemà al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Benestar Social. Tot això d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa i article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 d'abril de 1998.- El director general de l'Esport: José Emilio Cervera Llavador.
  
Annex I
  
Bases per les quals es regirà la campanya d'activitats nàutiques A la Mar 98 de la Generalitat Valenciana
  
La campanya d'activitats nàutiques A la Mar 98 de la Generalitat Valenciana, s'organitzarà amb la col·laboració tècnica de la Federació de Vela de la Comunitat Valenciana, que es realitzarà en instal·lacions i equipaments de la mateixa Generalitat: Escoles de la Mar de Burriana i Benicàssim, i també en l'Escola Mediterrània de Vela d'Alacant, i en aquelles altres escoles que es puguen determinar durant el desenvolupament d'aquesta campanya.
  
1. Normativa general
  
1.1 Condicions de participació
  
El participants que s'inscriguen, ho faran tenint en compte les condicions següents:
  
a) Complir els requisits d'edat, nivell, etc., especificats per a cada modalitat.
  
b) Saber nadar correctament.
  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de durada, l'alumne haurà d'emplenar una fitxa d'informació sanitària creada a l'efecte i que es facilitarà en formalitzar la inscripció.
  
d) Els participants, i si no n'hi ha el professor o persona acompanyant dels grups, seran responsables del bon ús de la instal·lació i del material, i hauran de pagar el cost dels danys que pogueren produir-se per negligència o mala utilització d'aquests.
  
e) L'Escola de la Mar de Burriana, ofereix activitats amb la possibilitat d'internat el qual es realitzarà en les instal·lacions d'aquesta escola.
  
f) Els participants en la campanya A la Mar 98 estaran obligats a complir les normatives de règim intern que regeixen el funcionament de les instal·lacions i els equipaments de la Generalitat Valenciana, i també les normes particulars d'aquelles instal·lacions que no siguen de titularitat de la Generalitat Valenciana. Així mateix, durant la realització de les activitats es respectaran les normes citades, i les instruccions que el personal (tècnic i de servei) poguera realitzar.
  
g) La responsabilitat dels alumnes menors d'edat fora de les activitats programades serà exclusiva del pare/mare o tutor/a, que hauran d'autoritzar l'eixida lliure de les instal·lacions, per escrit i d'acord amb el model de permís d'eixida, que se'ls facilitarà ,si així ho sol·liciten ,en formalitzar la inscripció.
  
h) La incorporació a l'activitat i la tornada, serà per compte dels interessats i pels seus mitjans.
  
i) Quan s'incorporen a l'activitat, el participant o ,si és el cas, el responsable de grup, haurà de presentar la documentació següent:
  
- Acreditació de l'admissió al curs
  
- Fotocòpia de la cartilla de la Seguretat Social o semblant, que cobrisca qualsevol malaltia que poguera sobrevenir durant el curs.
  
j) La renúncia a la plaça una vegada concedida, no donarà dret a la devolució de la quota. En el cas dels grups, una vegada concedides les places i si no s'han completat en la seua totalitat , l'entitat sol·licitant perdrà el dret a la devolució del 50% de les quotes de les places no ocupades.
  
k) La Direcció General de l'Esport es reserva el dret de modificar el programa d'activitats, que s'adaptarà a la demanda dels interessats, a incorporar noves escoles o activitats, i també a suspendre alguna de les activitats oferides, si circumstàncies de qualsevol tipus impediren el normal desenvolupament d'aquestes.
  
l) Quant als cursos de vela en les escoles, s'hauran d'acreditar els coneixements, emplenant l'imprès de nivells, facilitat juntament amb els documents d'inscripció. En cas que algun alumne s'inscriguera en un curs sense tenir els coneixements exigits, els responsables tècnics el podran inscriure en un nivell inferior, si és possible, o en cas contrari , donar-lo de baixa del curs. En qualsevol cas l'alumne perdrà el dret a la devolució de la quota pagada.
  
1.2 Vestimenta i equip
  
A més de la pròpia per a la vida en allotjament en règim d'internat, s'haurà de tenir en compte la durada, característiques del curs i la climatologia del mes o estació en què es desenvolupe aquest. Per a l'activitat s'aconsella:
  
- Botes de navegar (calcer adequat)
  
- Pantaló impermeable i impermeable (segons dates del curs)
  
- Xandall
  
- Calcetins d'esport
  
- Roba d'abric (segons dates del curs)
  
- Tovalloles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
- Guants (REMO i TDV)
  
1.3 Centres d'informació
  
El models de sol·licitud i tota la informació serà facilitada en:
  
Direccions territorials de Benestar Social
  
Secció d'Esports.
  
- Alacant
  
Av. d'Aguilera, 1 - 8ª
  
03056 Alacant
  
Tel. 469 94 29 55, Fax 965 90 07 96
  
- Castelló
  
Av. del Mar, 23
  
12217 Castelló
  
Tel. 304 08 61 72, Fax 964 35 85 62
  
- València
  
Plaça de Sant Nicolau, 2
  
46527 València
  
Tel. 31 333 17 65, Fax 96 386 50 05
  
Escoles de la Mar
  
- Benicàssim
  
Av. Ferrandis Salvador, 49
  
Tel. 427 18 83 63, Fax 964 30 41 04
  
- Burriana
  
Av. Mediterrani, s/n
  
Tel. 314 17 70 11, Fax 964 58 60 32
  
Escola Mediterrània de Vela d'Alacant
  
- Marina Esportiva d'Alacant-Moll núm. 8
  
Zona Llevant s/n 1ª fase planta alta mod. 6 L3
  
Tel. 835 66 12 86, Fax 965 20 37 59
  
Federació de Vela de la Comunitat Valenciana
  
- València
  
c/ Garrigues, 1-5ª
  
Tel. 64 042 38 09 i 96 351 10 20. Fax 96 351 21 76
  
Llicència federativa: Als participants en qualsevol campanya, se'ls expedirà la llicència federativa corresponent la qual assegurarà d'accidents esportius i responsabilitat civil.
  
1.4. Participants
  
Els participants en les activitats de la campanya "A la mar 98" es podran inscriure com a individuals o com a grups:
  
1.4.1. Participacions individual
  
Totes les persones interessades que complisquen amb les condicions de participació i els requisits de l'activitat organitzada (edat mínima, etc.).
  
1.4.2. Participació de grup
  
S'entendrà com a participació de grups, totes les inscripcions que es realitzen amb la responsabilitat d'una persona física o jurídica que represente agrupacions, clubs, societats o administracions.
  
Les activitats organitzades per als grups hauran de comptar en tot el desenvolupament de l'activitat amb un o diversos responsables d'aquest. Acabada l'activitat organitzada, les activitats alternatives, la seguretat i el control del grup serà responsabilitat d'aquestes persones.
  
Per tal de facilitar la tasca dels responsables de grups es concediran gratuïtats que seran específiques per a les distintes activitats i en relació amb les inscripcions efectuades.
  
1.5 Inscripcions
  
Les sol·licituds es podran realitzar a partir de l'endemà a la publicació de la campanya A la mar 98 en el Diari Oficial de la Generalitat Valenciana.
  
Les inscripcions es realitzaran en impresos oficials de la Generalitat Valenciana, emplenats com cal amb totes les dades sol·licitades, i es presentaran en els llocs que s'especifica en cada campanya. Per a activitats de més d'un dia de durada serà imprescindible la presentació de:
  
- Fitxa d'informació sanitària (en què es declare que l'interessat no pateix malalties que impedisquen o limiten la pràctica esportiva).
  
- Imprès de nivells.
  
1.6. Admissió en les activitats
  
Els interessats hauran de presentar el resguard de l'ingrés bancari pel total de la quota corresponent al curs contractat, segons normativa específica que es detalla a continuació: En el justificant d'ingrés haurà de figurar el nom i cognoms del participant o el nom de l'entitat en cas que es tracte d'un grup.
  
2. Normativa específica
  
2.1. Activitats de les Escoles de la Mar
  
2.1.1. Un dia en la mar
  
Les inscripcions es podran presentar fins 5 dies naturals abans del començament del curs en l'escola sol·licitada, i es concediran 48 hores per tal que es realitze el corresponent pagament de la quota d'inscripció.
  
Els interessats pagaran el total de la quota en el moment de la inscripció.
  
En aquesta campanya no hi ha termini de reserva.
  
Lloc: Escoles de la Mar de Burriana i Escola i Mediterrània de Vela d'Alacant
  
Edats mínimes: nascuts en 1989 i anteriors
  
Places: màxim 40 places
  
Mínim 25 places
  
Durada: 1 dia
  
Dates: de dilluns a divendres del 28 de setembre al 30 d'octubre de 1998 (ampliable a novembre i desembre, segons demanda)
  
Incorporació: 10.00 hores
  
Final d'activitat: 17.00 hores
  
Quota: 9567 WCV/persona
  
Gratuïtats: 2
  
Serveis inclosos: activitat
  
Nota: Aquells grups que ho sol·liciten podran contractar l'esmorzar si paguen 600 pesetas per persona.
  
2.1.2. Cap de setmana
  
Les inscripcions es podran emplenar en les direccions territorials de Benestar Social (Secció d'Esports) o en l'escola que ho sol·liciten, fins les 14 hores del dilluns anterior a la data d'iniciació del curs, i es concediran 48 hores per a realitzar el corresponent pagament de la quota d'inscripció.
  
Els interessats pagaran el total de la quota en el moment de la inscripció
  
En aquesta campanya no hi ha termini de reserva.
  
Lloc: Escola de la Mar de Burriana i Escola Mediterrània de Vela d'Alacant.
  
Edats mínimes: nascuts el 1988 i anteriors
  
Places: Burriana 60 places
  
Alacant 20 places (1) (només externs)
  
Inscripció mínima 5 alumnes
  
Durada: 2 dies
  
Incorporació: dissabte a les 10.00 hores
  
Final d'activitat: diumenge a les 18.00 hores
  
Quota: interns: 5.500 pesetas/persona
  
Externs: 4.000 pesetas/persona
  
Serveis inclosos: interns: activitat, manutenció i allotjament
  
Externs: activitat i l'esmorzar de dissabte i diumenge.
  
(1) A Alacant:
  
6 places per als nascuts entre els anys 1988 i 1984
  
14 places per als nascuts l'any 1983 i anteriors.
  
Dates:
  
2.1.3. Campanya escolar
  
Les inscripcions es podran emplenar en les direccions territorials de Benestar Social (Secció d'Esports), fins 5 dies naturals abans del començament del curs.
  
Els centres podran reservar totes aquelles places disponibles que estimen convenient. Per a això serà condició inprescindible pagar el 50% del total de l'activitat en concepte de reserva de plaça. El 50% restant haurà de ser pagat 7 dies naturals abans del començament de l'activitat. Si no és així, el centre perdrà l'import corresponent a la quantia de l'ingrés de les places reservades. En qualsevol cas el responsable del centre presentarà en les escoles de la mar els justificants d'ingrés de la quota completa. Les places no ocupades, en qualsevol cas suposaran la pèrdua del 50% de l'import corresponent a la quantia de l'ingrés realitzada.
  
Lloc: Escoles de la Mar de Burriana i Benicàssim i Escola Mediterrània de Vela d'Alacant.
  
Edats mínimes: nascuts el 1988 i anteriors
  
Places: (1) Burriana: 60 places (interns i externs)
  
Benicàssim: 40 places (externs)
  
Alacant: 20 places (externs)
  
Durada: 5 dies
  
Incorporació: dilluns a les 10.00 h.
  
Final d'activitat: divendres a les 17.00 h.
  
Quota: interns: 15.000 PTA/persona
  
Externs: 9.000 PTA/ persona
  
Gratuïtat: 1 cada 15 places
  
Serveis inclosos: interns: activitat, manutenció i allotjament
  
Externs: activitat i l'esmorzar.
  
A Alacant, totes les places per als nascuts entre els anys 1988 i 1984
  
Dates:
  
E.01. 27 / 4 al 1 / 5 / 98
  
E.02. 4 al 8 / 5 / 98
  
E.03. 11 al 15 / 5 / 98
  
E.04. 18 al 22 / 5 / 98
  
E.05. 25 al 29 / 5 / 98
  
E.06. 1 al 5 / 6 / 98
  
E.07. 8 al 12 / 6 / 98
  
E.08. 15 al 19 / 6 / 98
  
E.09. 22 al 26 / 6 / 98
  
2.1.4. Campanya d'estiu
  
Les sol·licituds s'hauran de presentar en les direccions territorials de Benestar Social (Secció d'Esports). El termini de presentació finalitzarà el dia 18 de maig a les 14 hores.
  
Cada sol·licitud portarà un número per rigorós ordre d'entrada. Només podran presentar una sol·licitud per persona. Una vegada acabat el termini d'admissió de sol·licituds, el dia 20 de maig a les 12 hores, es farà en acte públic el sorteig, pel qual quedarà establit el número de sol·licitud que inicia la reserva de places per a les Escoles de la Mar de Burriana i Benicàssim i per a l'Escola Mediterrània de Vela. S'elaborarà un llistat que s'exposarà en els taulers d'anuncis on es realitzaren les sol·licituds, en les quals els interessats podran comprovar el dia i l'hora en què s'hauran de presentar a fi de formalitzar la reserva definitiva. Una vegada realitzada aquesta i en el termini màxim de 48 hores, s'haurà d'ingressar el total de la quota establida, i es presentarà el corresponent justificant en el lloc on s'haja formalitzat la inscripció.
  
Les sol·licituds que no es presenten en el dia i l'hora previstos perdran el dret a formalitzar les seues inscripcions.
  
Les sol·licituds presentades fora del termini establit, formaran una llista d'espera l'ordre de la qual serà el de les dates i l'ordre de registre d'entrada de presentació d'aquestes.
  
Lloc: Escoles de la Mar de Burriana i Benicàssim i Escola Mediterrània de Vela d'Alacant.
  
Edats mínimes: nascuts el 1988 i anteriors
  
Places: Burriana: 87 places
  
Benicàssim: (externs) 60 places
  
Alacant (1) (externs): 30 places
  
Durada: 6 dies
  
Incorporació: diumenge de 20,00 a 21,00 hores (externs dilluns a les 10.00 h.)
  
Final d'activitat: dissabte a les 13.00 h.
  
Quota: interns: 19.000 PTA./persona
  
Externs: 14.000 PTA/persona
  
Serveis inclosos: interns: activitat, manutenció i allotjament (no inclou el sopar de dissabte ni el dinar de diumenge)
  
Externs: activitat i esmorzar.
  
(1) Segons programació específica setmanal
  
- A Alacant:
  
\* 16 places per a alumnes entre 9 i 14 anys
  
\* 14 places per a alumnes nascuts l'any 1983 i anteriors.
  
Les modalitats de Vela Lleugera, TDV i Rem, podran ser sol·licitades únicament pels nascuts en l'any 1983 i anteriors.
  
Dates:
  
Escola de Vela Mediterrània
  
V.01 . Del 29/6 al 4/ 7 V.08 . Del 17 al 22 / 8
  
V.02 . Del 6 al 11 / 7 V.09 . Del 24 al 29 / 8
  
V.03 . Del 13 al 18 / 7 V.10 . Del 31 / 8 al 5 / 9
  
V.04 . Del 20 al 25 / 7 V.11 . Del 7 al 12 / 9
  
V.05 . Del 27 al 31 / 7 V.12 . Del 14 al 19 / 9
  
V.06 . Del 3 al 8 / 8 V.13 . Del 21 al 26 / 9
  
V.07 . Del 10 al 15 / 8
  
2.1.5. Navegació de creuer
  
Aquesta activitat es realitza amb embarcacions de creuer Melgues 24, de 24 peus d'eslora, a través de classes col·lectives (5 alumnes per embarcació).
  
Les inscripcions es podran emplenar fins 5 dies naturals abans del començament del curs, en les direccions territorials de Benestar Social (Secció d'Esports) i en l'escola que se sol·licita.
  
Els interessats pagaran el total de la quota en el moment de la inscripció.
  
En aquesta campanya no hi ha termini de reserva.
  
Lloc: Escola Mediterrània de Vela d'Alacant
  
Edats mínimes: nascuts en 1983 i anteriors
  
Places: 10 places (externs)
  
Durada: 5 dies
  
Incorporació: dilluns a les 10,00 h.
  
Final de l'activitat: divendres al voltant de les 18 hores
  
Quota: 12.000 ptes/ persona
  
Serveis inclosos: activitat i l'esmorzar
  
Dates:
  
VC.01. Del 29/6 al 3/7 VC.06. Del 3 al 7 /8
  
VC.02. Del 6 al 10 /7 VC.07. Del 10 al 14 /8
  
VC.03. Del 13 al 17/7 VC.08. Del 17 al 21 /8
  
VC.04. Del 20 al 24/7 VC.09. Del 24 al 28 /8
  
VC.05. Del 27 al 31 /7 VC.10. Del 1 al 5 /9
  
Annex II
  
Model d'autorització paterna per tal d'eixir de la instal·lació
  
Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, autoritze el meu/la meua fill/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a eixir lliurement de la instal·lació, a partir de les \_\_\_\_\_\_ hores fins la seua tornada efectiva, i eximisc de tota responsabilitat el personal de l'Escola de la Mar, davant de qualsevol situació danyosa i perjudicial que es poguera produir durant la seua eixida i renuncie a tota reclamació indemnitzable que es poguera produir a conseqüència d'aquells actes o omissions perjudicials ocasionats pel meu/ per la meua fill/a.
  
\_\_\_\_\_\_\_, d \_\_\_\_\_\_\_\_\_\_\_ de 199\_\_\_
  
Firma
  
Firmat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DNI núm. \_\_\_\_\_\_\_\_\_\_\_\_\_\_\_\_\_\_\_\_\_
  
L'hora màxima (\*) de tornada autoritzada és fins les \_\_\_\_ hores
  
(\*) Màxim permès la 1.30 h.
  
Annex III
  
Normes de règim intern
  
Les Escoles de la Mar de Benicàssim i Burriana, són els mitjans amb què la Generalitat Valenciana pretén respondre la demanda del ciutadà en activitats nàutiques.
  
L'objectiu que es pretén i que s'ha de plasmar en les activitats que es desenvolupen, té una doble vessant esportivaformativa:
  
D'una banda, i a més de l'apropament i vivències pròpies de la pràctica i gaudi d'aquest esport, pretén impartir coneixements específics de les diferents tècniques en les distintes modalitats dels esports nàutics.
  
D'altra banda, com a centre educatiu , ha d'aportar els valors formatius i de convivència propis dels grups d'alumnes als quals es destinen les activitats.
  
En conseqüència, a fi de coordinar tots els aspectes que contribueixen a un bon funcionament d'aquestes instal·lacions, és convenient establir, unes Normes de Règim Intern, adequades:
  
Escoles de la Mar
  
Les escoles de la mar de la Generalitat Valenciana, permeten l'accés a un important nombre d'usuaris, amb varietat de modalitats esportives i diferents nivells d'aprenentatge. A més, permeten la coincidència d'usuaris que es troben interns durant un període de temps, amb usuaris externs. A fi de comptabilitzar aquest ús polivalent, afavorir el correcte funcionament de la instal·lació i també el desenvolupament de les activitats programades, cal respectar la següent normativa de règim intern que s'ha de complir:
  
- L'usuari mantindrà en tot moment les maneres i el respecte necessari cap a la resta del grup, i també cap al personal tècnic i de serveis de l'escola, i facilitarà al màxim la convivència entre tots.
  
- La cura i la conservació de la instal·lació i del material és responsabilitat de tots, per la qual cosa l'usuari haurà de comunicar qualsevol desperfecte que s'hi poguera produir.
  
- A fi de preservar la intimitat dels usuaris interns, les zones de les habitacions seran d'ús exclusiu d'aquests i del personal autoritzat, per això no es permetrà , llevat d'autorització expressa, l'accés a aquestes zones a persones alienes a les escoles.
  
- Els usuaris són responsables de les seues respectives habitacions, i les hauran de mantenir sempre netes i ordenades.
  
- Les claus de les habitacions s'hauran de dipositar en la consergeria, quan no estiguen ocupant aquestes.
  
- Es prohibeix fumar en les habitacions, aules i menjador, i també en aquelles zones que es pogueren determinar.
  
- En cas de produir-se algun desperfecte per negligència o mala utilització tant en la instal·lació com en el material, ell o els usuaris responsables hauran de pagar el cost de la reparació corresponent.
  
- El horaris de menjars els establirà la direcció de l'escola i l'únic lloc on es podran realitzar serà el menjador d'aquesta. Es prohibeix introduir aliments, begudes, etc., en les habitacions.
  
- Hi ha estenedors per a la roba banyada, per això s'evitarà estendre qualsevol tipus de roba fora de la zona indicada.
  
- Els horaris d'activitat, obertura i tancament d'instal·lacions els fixarà la direcció de l'escola, i hauran de ser escrupolosament respectats pels usuaris.
  
- A partir de les 24 hores, s'haurà de guardar silenci en totes les dependències de l'escola, així es respectarà el descans de la resta d'usuaris.
  
- Els usuaris externs utilitzaran els vestuaris corresponents, i s'abstindran de fer ús d'altres dependències de l'internat.
  
- Els usuaris interns no podran eixir de la instal·lació sota cap concepte sense autorització expressa del pare o mare, tutor o tutora, que es realitzarà segons l'annex II.
  
- L'incompliment d'aquestes o altres normes que es pogueren determinar, poden ser motiu d'expulsió de l'activitat i/o de la instal·lació, i també de la suspensió de l'activitat.